
Laste arvu suurendamine Narva Lasteaia Cipollino rühmades
1. Asjaolud ja menetluse käik
Narva Lasteaed Cipollino on tavaline 12rühmaline lasteasutus, milles 2016/2017. õppeaastal on 4 sõimerühma ja 8 lasteaiarühma. Narva Lasteaia Cipollino rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Cipollino hoolekogu on teinud ettepaneku suurendada laste arvu sõimerühmades 16 last, lasteaiarühmades Kastanike, Mesilane, Naksitrallid, Kelluke, Potsataja ning Päikene kuni 24 last, lasteaiarühmas Lepatriinu kuni 22 last (20.02.2017. a hoolekogu koosoleku protokoll nr 4). Narva Lasteaia Cipollino direktor esitas 21.02.2017. a Narva Linnavalitsuse Kultuuriosakonnale vastavasisulise taotluse nr 1-11/12.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaia Cipollino rühmades järgmiselt:
3.1 sõimerühmades Vinni Puhh, Täheke, Päevalilleke ja Laevake kuni 16 last;
3.2 lasteaiarühmades Kastanike, Mesilane, Naksitrallid, Kelluke, Potsataja ning Päikene kuni 24 last;
3.3 lasteaiarühmas Lepatriinu kuni 22 last.
4. Rakendussätted
4.1 Tunnistatakse kehtetuks Narva Linnavalitsuse 20.12.2013. a korraldus nr 1290-k „Laste arvu suurendamine Narva Lasteaia Cipollino rühmades“ ja Narva Linnavalitsuse 26.11.2015. a korraldus nr 1341-k „Laste arvu suurendamine Narva Lasteaia Cipollino sõime- ja lasteaiarühmades“.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.3 Korraldus jõustub seadusega sätestatud korras.

